
Ψήφιση του Οργανισμού Εσωτερικής Υπηρεσίας του 
Δήμου Ρούβα Ν. Ηρακλείου. 

Ο ΑΝΑΠΛΗΡΩΤΗΣ 

ΠΕΡΙΦΕΡΕΙΑΚΟΥ ΔΙΕΥΘΥΝΤΗ Ν. ΗΡΑΚΛΕΙΟΥ 

Έχοντας υπόψη: 

1. Τις διατάξεις: 

α) Του άρθρου 12 του Ν. 1188/1981, περί κυρώσεως 
Κωδικός “περί καταστάσεως προσωπικού 
{Οργανισμών Τοπικής Αυτοδιοίκησης” και αυτές του 
άρθ. 8 του Ν. 2307/95. 

β) Των άρθρων 1-4 και 9 του Ν. 1586/1986 “Βαθμολο¬ 
γική διάρθρωση των θέσεων του Δημοσίου, Νομικών 
Προσώπων Δημοσίου Δικαίου και των Οργανισμών 
Τοπικής Αυτοδιοίκησης και άλλες διατάξεις” σε συν¬ 
δυασμό με αυτές του Ν. 2190/94. 

γ) Του ΠΔ 37α/1987 “Μερική επέκταση διατάξεων, 
που ισχύουν για τους δημοσίους υπαλλήλους και τους 
υπαλλήλους των άλλων Νομικών Προσώπων Δημοσίου 
Δικαίου και στους υπαλλήλους των-Οργανισμών Τοπ. 
Αυτοδ/σης και προσαρμογή διατάξεων στις ρυθμίσεις 
του Ν. 1586/1986”. 

2. Τις 53560/59/6.8.1986, 75643/16.1.1987 και 
4403/1988 σχετικές εγκυκλίους του Υπουργείου Εσωτε¬ 
ρικών. 

3. Την 1901/1986 εξουσιοδοτική απόφαση της 
Νομαρχίας όπως τροποποιήθηκε μεταγενέστερα. 

4. Την 12/1995 απόφαση του Δημοτικού Συμβουλίου 
Ρούβα με την οποία ψηφίζεται ο Οργανισμός Εσωτερι¬ 
κής Υπηρεσίας του Δήμου. 


5. Τη γνωμοδότηση του Υπηρεσιακού Συμβουλίου 
του άρθρου 8 του Ν. 2307/95 διατυπώθηκε στο 
3/10.4.1996 πρακτικό (α/α 10ο). 

6. Ολα τα στοιχεία του οικείου Υπηρεσιακού φακέ¬ 
λου, αποφασίζουμε: 

Εγκρίνουμε τον Οργανισμό Εσωτερικής Υπηρεσίας 
του Δήμου Ρούβα, σύμφωνα με την προαναφερόμενη 
απόφαση του Δημοτικού Συμβουλίου, ώστε να έχει ως 
εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΥ ΡΟΥΒΑ 

Άρθρο 1 

Η όλη υπηρεσία του Δήμου οργανώνεται σε μία (1) 
Διεύθυνση και δύο (2) τμήματα ήτο το τμήμα 
Διοικητικών Υπηρεσιών και το Τμήμα Τεχνικών 
Υπηρεσιών 
ΔΙΕΥΘΥΝΣΗ 

Αυτή περιλαμβάνει δύο (2) αυτοτελή τμήματα το 
Τμήμα Διοικητικού και το Τμήμα Τεχνικής Υπηρεσίας. 

Α. ΤΜΗΜΑ ΔΙΟΙΚΗΤΙΚΟΥ 

Περιλαμβάνει τα κάτωθι μη αυτοτελή γραφεία: 

1. Γραφείο οικονομικό 

2. Γ ραφείο Διοίκησης 

3. Γραφείο Αστυκοδημοτικής κατάστασης 

4. Γραφείο ειδικής υπηρεσίας 
Β. ΤΕΧΝΙΚΟ ΤΜΗΜΑ 

Με τα κάτωθι μη αυτοτελή γραφεία. 

1. Γραφείο τοπογραφικό - κτηματολογίου - πολεοδο¬ 
μίας 

2. Γ ραφείο μελετών και κατασκευής έργων 

3. Γραφείο Ηλεκτρο μηχανολογικό - Καθαριότητας - 
Υδρευσης - Κήπων και Δεντροστοιχιών - Νεκροταφείου 

Άρθρο 2ο 

ΟΡΓΑΝΙΚΗ ΣΥΝΘΕΣΗ - ΔΙΑΒΑΘΜΙΣΗ ΘΕΣΕΩΝ 
Α. Θέσεις Μονίμου Προσωπικού 

1 ΚΑΤΗΓΟΡΙΑ ΠΕ 

α. Κλάδος ΠΕ 1 Διοικητικού 
Μια -1- θέση με βαθμό Δ-Α 
β. Κλάδος ΠΕ 3 Πολιτικών Μηχανικών 
Μια -1- θέση με βαθμό Δ-Α 

2 ΚΑΤΗΓΟΡΙΑ ΔΕ 

α. Κλάδος ΔΕΙ Διοικητικού 

Τέσσερεις -4- θέσεις με βαθμό Δ-Α 
β. Κλάδος ΔΕ24 Ηλεκτρολόγων 
Μια -1- θέση με βαθμό Δ-Α (άρθρο 324 Ν. 1188/81- 
προσωποπαγή) 

γ. Κλάδος ΔΕ29 οδηγών αυτοκινήτων 
Δύο -2- θέσεις με βαθμό Δ-Α 

3. ΚΑΤΗΓΟΡΙΑ ΥΕ 

α. Κλάδος ΥΕ1 κλητήρων - θυρωρών - γενικών καθη¬ 
κόντων 

Μια -1- θέση με βαθμό Ε-Β 
β. Κλάδος ΥΕ16 προσωπικού καθαριότητας 
Πέντε -5- θέσεις με βαθμούς Ε-Β, εκ των οποίων τρεις 
(3) εργατών καθαριότητας, μια (1) εργάτη υδρονομέα 
(προσωποπαγής θέση άρθρ. 324 Ν. 1888/81) και μια (1) 
εργάτη γενικά 

Γ. ΠΡΟΣΩΠΙΚΟ ΕΙΔΙΚΗΣ ΥΠΗΡΕΣΙΑΣ 

1. Κατηγορία ΔΕ 

Κλάδος ΔΕ23 Δημοτικής Αστυνομίας 
Δύο (2) θέσεις με βαθμό Δ-Α 

Δ. ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔ. ΑΟΡΙΣΤΟΥ 
ΧΡΟΝΟΥ 

Μία (1) θέση καθαρίστριας μερικής απασχόλησης 
(μέχρι τρεις (3) ώρες ημερησίως) 

Άρθρο 3 
Προϊστάμενος 

- Προϊστάμενος της Δ/νσης ορίζεται υπάλληλος των 
κατηγοριών ΠΕ και ΔΕ, Κλάδου ΠΕΙ και ΔΕΙ 
Διοικητικού όπως ορίζει το άρθρο 9 του Ν. 1586/86 και 
το άρθρο 36 του Ν. 2190/94 ή οι εκάστοτε ισχύουσες 
σχετικές διατάξεις. 

- Προϊστάμενος του τμήματος Διοίκησης ορίζεται 
υπάλληλος των κατηγοριών ΠΕ και ΔΕ του Κλάδου ΠΕΙ 
και ΔΕΙ Διοικητικού όπως ορίζεται στο άρθρο 9 του Ν. 
1586/86 και το άρθρο 36 του Ν. 2190/94 ή οι εκάστοτε 
ισχύουσες σχετικές διατάξεις. 

- Προϊστάμενο του τμήματος τεχνικών υπηρεσιών ορί¬ 
ζεται υπάλληλος κατηγοριών ΠΕ κλάδου ΠΕ3 Πολιτικών 
Μηχανικών όπως ορίζεται στο άρθρο 9 του Ν. 1586/86 
και στο άρθρο 36 του Ν. 2190/94 ομοίως ως άνω. 

Άρθρο 4 

Η κατανομή του υπηρετούντος προσωπικού στη 
Διεύθυνση, τα τμήματα και τα γραφεία πλην των προϊ¬ 
σταμένων που τοποθετούνται κατά τη διαδικασία του 
άρθρου 9 του Ν. 1586/86 και του άρθρου 36 του Ν. 
2190/94, γίνεται με απόφαση του Δημάρχου όπως και 
κάθε μετακίνηση υπαλλήλων από γραφείο σε γραφείο ή 
Υπηρεσία. 

Άρθρο 5 

Γενικές και ειδικές αρμοδιότητες 
Γ ενικές αρμοδιότητες 

Οι γενικές αρμοδιότητες, τα καθήκοντα και οι υπο¬ 
χρεώσεις κάθε υπηρεσίας, όπως έχει διαμορφωθεί 
κάθε μία σε Δ/νση, Τμήμα Αυτοτελές και μη αυτοτελές 
Γραφείο, όπως αναφέρονται στα προηγούμενα πέρα 
από τις ειδικές διατάξεις που ισχύουν κάθε φορά σαν 
θεμελιώδη καθήκοντα και υποχρεώσεις των Δημοτικών 
Υπαλλήλων που καθορίζονται από τον εκάστοτε Κώδικα 
καταστάσεως δημοτικών και κοινοτικών υπαλλήλων ορί¬ 
ζονται ως ακολούθως: 

Προϊστάμενος Δ/νσης 

1. Προϊστάμενος της Δ/νσης Διοικητικού, προΐσταται 


στα τμήματα και στις λοιπές υπηρεσίες που συγκρο¬ 
τούν την όλη Οργανική Μονάδα του Δήμου και δίνει τις 
αναγκαίες οδηγίες και απαραίτητες υποδείξεις σ’ αυτά 
για τις ενδεδειγμένες κάθε φορά ενέργειες σε κάθε 
υπόθεση που ανήκει στην αρμοδιότητά τους, παρακο¬ 
λουθεί δε ανελλειπώς την τακτική και έγκαιρη περαίω- 
ση κάθε υπόθεσης. 

2. Μονογράφει τα έγγραφα που συντάσουν τα τμήμα¬ 
τα, για νομιμότητα του περιεχομένου των και υπογρά¬ 
φει όλα τα πιστοποιητικά και έγγραφα που θα αναφέ- 
ρονται σε έγγραφη εξουσιοδότηση του Δημάρχου προς 
αυτόν, στην οποία καθορίζονται σαφώς τα αντικείμενα 
για τα οποία εξουσιοδοτείται να υπογράφει. 

3. Καθορίζει τις διαδικασίες εσωτερικής λειτουργίας 
των τμημάτων και αναθέτει όσες φορές το κρίνει απα¬ 
ραίτητο, σε οποιονδήποτε υπάλληλο αυτών, κάθε έκτα¬ 
κτη εργασία ή ενέργεια έστω και αν δεν είναι στην 
αρμοδιότητα της υπηρεσιακής μονάδας που ανήκει ο 
υπάλληλος. 

4. Εισηγείται στη Διοίκηση του Δήμου τις επιβαλλόμε¬ 
νες από το συμφέρον του Δήμου υπηρεσιακές αποσπά¬ 
σεις, μεταθέσεις και μετακινήσεις εντός του οργανι¬ 
σμού του Δήμου και ασκεί τη δεδομένη σ’ αυτόν πει¬ 
θαρχική διαδικασία. 

5. Παρέχει στους πολίτες κάθε πληροφορία που 
αφορά υποθέσεις τους μέσα πάντοτε στα πλαίσια της 
αρμοδιότητάς του και χωρίς να ζημιούται ο Δήμος ή 
τυχόν τρίτος. 

6. Επιμελείται για την ακριβή τήρηση και εφαρμογή 
των νόμων, διαταγμάτων, εγκυκλίων διαταγών, αποφά¬ 
σεων του Οργανισμού Εσωτερικής Υπηρεσίας και των 
ειδικών εσωτερικών κανονισμών. 

7. Μελετά και εισηγείται τη λήψη αποφάσεων εκ 
μέρους των αρμοδίων οργάνων της διοίκησης του 
Δήμου, για θέματα που αφορούν τις αρμοδιότητες 
αυτών. 

8. Μεριμνά για τη σωστή και έγκαιρη βεβαίωη και 
είσπραξη των εσόδων του Δήμου και τη νομότυπη πλη¬ 
ρωμή των δαπανών από το αρμόδιο τμήμα όπως επίσης 
και την ορθή και σύννομη εκτέλεση των έργων και προ¬ 
μηθειών του Δήμου. 

9. Μεριμνά για τη θεωρητική και πρακτική εξάσκηση 
των υπαλλήλων και ενημερώνει αυτούς για κάθε διάτα¬ 
ξη νόμου, διατάγματος, εγκυκλίου κ.λπ. που αφορούν 
την υπηρεσία κάθε υπαλλήλου. 

10. Συντάσσει τις εκθέσεις υπηρεσιακής ικανότητας 
(ουσιαστικών προσόντων) των προϊσταμένων των 
Τμημάτων, γραφείων και Υπηρεσιών και όλων των 
υπαλλήλων που ανήκουν οργανικά στο Δήμο, βάσει των 
διατάξεων που ισχύουν κάθε φορά. 

11. Παραλαμβάνει και κατανέμει την αλληλογραφία 
του Δήμου στα τμήματα, Γραφεία Υπηρεσίες δίνοντα 
τις απαραίτητες οδηγίες για ενέργεια, γραπτά ή προ¬ 
φορικά. 

Β. Προϊστάμενος Τμημάτων 

1. Είναι υπεύθυνοι για την εύρυθμη λειτουργία όλων 
των γραφείων που συγκροτούν το τμήμα τους. 

2. Ενεργούν την κατανομή των αντικειμένων της 
αρμοδιότητάς τους στους υπαλλήλους που υπηρετούν 
στην οργανική μονάδα τους και καθοδηγούν και ελέγ¬ 
χουν αυτούς στην καλή και αποδοτική εκτέλεση των 
καθηκόντων τους. 

3. Εισηγούνται στον προϊστάμενο της Δ/νσης τα 
* θέματα της αρμοδιότητάς των. 

Προσυπογράφουν (μονογράφουν) τα σχέδια εγγρά¬ 
φων ενεργειών, και υφισταμένων των, καθιστάμενοι 
έτσι υπεύθυνοι για τη νομιμότητα του περιεχομένου 
κάθε εγγράφου και την ακρίβεια των στοιχείων τους. 

4. Κάθε έγγραφο που έρχεται στο Δήμαρχο για υπο¬ 
γραφή, πρέπει σύμφωνα με τον Κώδικα υπαλλήλων 
ΟΤΑ να φέρει τη μονογραφή του συντάξαντος αυτό 
υπαλλήλου και του αμέσως Προϊσταμένου του ως επί¬ 
σης και του Προϊσταμένου Δ/νσης. 

5. Μεριμνούν για την ταχεία και ακριβή διεξαγωγή της 
υπηρεσίας τους τμήματός τους και είναι υπεύθυνοι για 
κάθε καθυστέρηση, αταξία ή πλημελή εργασία και ειση- 
γούνται στον Προϊστάμενο της Δ/νσης, τις υποθέσεις 
της Οργανικής Μονάδας στην οποία προΐστανται. 

Επιμελούνται για την άμεση και χωρίς αναβολή διεκ¬ 
περαίωση όλων των εγγράφων και ειδικά των επειγού- 
σης φύσεως και πάντως όχι πέραν των τριών ημερών 
όταν πρόκειται για όχι επείγοντα εκτάκτων περιπτώσε¬ 
ων για τις οποίες ειδικοί λόγοι δικαιολογούν βραδύτερη 
ενέργεια, για τις οποίες όμως πρέπει να ενημερώνουν 
έγκαιρα τον προϊστάμενο της Δ/νσης. 

6. Παρακολουθούν τη νομοθεσία, νομολογία και τον 
Ο.Ε.Υ. που αφορούν την αρμοδιότητά τους και ενημε¬ 
ρώνουν αντίστοιχα τους υπαλλήλους της οργανικής 
μονάδας στην οποία προΐστανται. 

7. Τηρούν ιδιαίτερους φακέλλους για κάθε αντικείμε¬ 
νο αρμοδιότητάς τους και ειδικούς φακέλλους που 
αφορούν τις οδηγίες, τη νομοθεσία και νομολογία κατά 
τρόπο να είναι ενήμεροι κάθε φορά για κάθε αντικείμε¬ 
νο, θεωρητικά και πρακτικά. 

Γ. Ολοι οι υπάλληλοι γενικά 

1. Κάθε υπάλληλος του Δήμου, οφείλει να απασχολεί¬ 
ται και να εκτελεί το υπηρεσιακό του καθήκον με επιμέ¬ 
λεια και ζήλο, να εκτελεί κάθε υπηρεσία που του ανατί¬ 
θεται από τον προϊστάμενο ταχέως και σύμφωνα με τις 
υποδείξεις και οδηγίες των προϊσταμένων, έχει δε μαζί 
με τον προϊστάμενό του την οριζόμενη από τον Κώδικα 
δημοτικών και κοινοτικών υπαλλήλων, ευθύνη ως προς 
το σύννομο κάθε ενέργειάς του. 

2. Απαγορεύεται στον υπάλληλο να απασχολείται 
κατά τις ώρες υπηρεσιακής του εργασίας με έργα 
άσχετα μετά καθαρώς υπηρεσιακά του καθήκοντα. 

Ειδικές αρμοδιότητες τμημάτων και Γραφείων; 

1. Τμήμα Διοικητικό 

Επιμελείται την εφαρμογή των νόμων που αφορούν 
τους ΟΤΑ και το πάσης φύσεως προσωπικό τους. Τηρεί 
τα Μητρώα και τους ατομικούς φακέλλους των τακτι¬ 
κών και εκτάκτων υπαλλήλων. Παρακολουθεί τις 
παρουσίες και απουσίες του προσωπικού. 
Διεκπεραιώνει τις υποθέσεις απονομής συντάξεων του 
προσωπικού και κάθε υπηρεσιακή ενέργεια για διορι¬ 
σμούς, προαγωγές, άδειες, ποινές, απολύσεις, μεταθέ¬ 
σεις, νοσηλείες κ.λπ. και κοινοποιεί τις μεταβολές 
αυτές αρμοδίως για καθορισμό της μισθολογικής κατά¬ 
στασής τους. 

Διεκπεραιώνει τις υποθέσεις ονοματοθεσίας, αριθμή- 
σεως οδών και πλατειών και αρχειοθετεί τα ΦΕΚ αυτών. 

Παρακολουθεί την εν γένει λειτουργία των τοπικών 
και συνοικιακών συμβουλίων και δίνει τις απαραίτητες 
οδηγίες, για ενέργειες που αφορούν την λειτουργία 
των. 

Διεκπεραιώνει την Υπηρεσία του Δημοτικού Συμβου¬ 
λίου, της Δημαρχιακής Επιτροπής και των Επιτροπών 


εν γένει που συγκροτεί αυτό με υπαλλήλους που ορίζει 
ο Δήμαρχος. Εισηγείται και εφαρμόζει θέματα οργάνω¬ 
σης, μεθόδων, τυποποίησης, μηχανοργάνωσης μέσα 
στην οργανική μονάδα του Δήμου. 

Παρακολουθεί και εισηγείται στην Διοίκηση θέματα 
σύστασης δημοτικών νομικών προσώπων, ιδρυμάτων, 
επιχειρήσεων και τη νομότυπη λειτουργία αυτών. 

Εισηγείται στην Διοίκηση την αντιμετώπιση προκυ- 
πτουσών πολύπλοκων νομικών υποθέσεων και την ανά¬ 
θεση σε Νομικούς για την έκδοση γνωμοδοτήσεων 
επειδή ο Δήμος στερείται Νομικής Υπηρεσίας. 

Καταρτίζει το γενικό προϋπολογισμό εσόδων και εξό¬ 
δων κάθε οικονομικής χρήσης. 

Εισηγείται την επιβολή και αναπροσαρμογή των 
δημοτικών τελών, φόρων, δικαιωμάτων, μισθωμάτων 
και κάθε θέμα που αφορά άσκηση κοινωνικής πολιτι¬ 
κής, οργάνωσης εθνικοθρησκευτικών εορτών, τοπικών 
εκδηλώσεων, απονομές βραβείων κ.λπ. ανάπτυξη δημο¬ 
σίων σχέσεων ενημέρωση πολιτών κ.λπ. 

Επιμελείται την τήρηση με τα προβλεπόμενα από το 
νόμο βιβλία και κάθε άλλο πρόσφορο τρόπο όλων των 
στοιχείων που έχουν σχέση με την αστυκοδημοτική 
κατάσταση των δημοτών, τα ληξιαρχικά γεγονότα, 
Μητρώα Αρρένων, Στρατολογικούς Πίνακες, εκλογι¬ 
κούς καταλόγους κ.λπ. 

2. Τμήμα Τεχνικό 

Επιλαμβάνεται όλων των τεχνικών θεμάτων του 
Δήμου και κατευθύνει και τις λοιπές εξωτερικές υπηρε¬ 
σίες, καθαριότητας, κήπων και δενδροστοιχιών, ύδρευ¬ 
σης, αποχέτευσης, σφαγείων, νεκροταφείων και εφαρ¬ 
μόζει κάθε μέθοδο για την καλή οργάνωση και το 
συντονισμό τους, ειδικότερα: 

1. Συντάσσει τις απαιτούμενες αρχιτεκτονικές μελέ¬ 
τες και επιβλέπει τα εκτελούμενα από το Δήμο ή από 
εργολάβους έργα, για τα οποία προηγουμένως μεριμνά 
να εκδοθούν οι σχετικές δομικές άδειες που απαιτού¬ 
νται. 

2 Επιλαμβάνεται κάθε πολεοδομικού θέματος όπως 
επίσης και κάθε θέματος που έχει σχέση με την προ¬ 
στασία και εξυγίανση του περιβάλλοντος. 

3. Καταρτίζει τους όρους διενέργειας δημοπρασιών, 
για την εκτέλεση έργων, προμηθειών, εργασιών, 
συντάσσει τις γενικές και ειδικές συγγραφές υποχρεώ¬ 
σεων, παρακολουθεί την εκτέλεσή τους, την εκκαθάρι¬ 
ση των δαπανών τους, ενεργεί την παραλαβή τους. 

4. Παρακολουθεί την καλή λειτουργία και επιμελείται 
την επισκευή και συντήρηση των μηχανολογικών εγκα¬ 
ταστάσεων και γενικά του ηλεκτρολογικού και μηχανι¬ 
κού εξοπλισμού, των οχημάτων κ.λπ. του Δήμου. 

5. Χειρίζεται θέματα σύνταξης και τήρησης κτηματο¬ 
λογίου του Δήμου και της περιουσίας του γενικά. 

6. Οργανώνει την διεξαγωγή της καθαριότητας και 
ευπρεπισμού των συνοικισμών που απαρτίζουν το 
Δήμο, εισηγείται την εκτέλεση αναλογών έργων συντή¬ 
ρησης και βελτίωσης του χώρου απορριμμάτων του 
Δήμου. 

7. Συντάσσει τις απαραίτητες μελέτες εκτέλεσης 
έργων, ανάπλασης χώρων, παιδικών χαρών, εξωραϊστι- 
κών έργων κ.λπ. 

8. Έχει την τεχνική ευθύνη λειτουργίας των δικτύων 
ύδρευσης, αποχέτευσης και την εκτέλεση των αναγκαί¬ 
ων έργων συντήρησης, βελτίωσης, επέκτασης κ.λπ. 

9. Με το δεδομένο ότι πρόκειται περί νεοσύστατης 

τεχνικής μονάδας στον Οργανισμό του Δήμου στην 
ευθύνη και δικαιοδοσία του ανάγεται και κάθε άλλο 
θέμα τεχνικής (ρύσεως που δεν κατονομάζεται ειδικά. 

Ειδικές αρμοδιότητες Γραφείου 

Τμήμα Διοικητικό 

α. Γ ραφείο Διοικητικό 

1. Διεκπεραιώνει κάθε θέμα που έχει σχέση με την 
προσωπική κατάσταση του υπαλληλικού προσωπικού 
και κάθε υπηρεσιακή ενέργεια που αφορά διορισμούς, 
προαγωγές, άδειες, ποινές, απολύσεις, μετατάξεις, 
νοσηλείας και κοινοποιεί τις μεταβολές αυτές αρμοδίως 
για καθορισμό της μισθολογικής κατάστασής τους. 

2. Διεκπεραιώνει τις υποθέσεις ονοματοθεσίας και 
μετονομασίας οδών πλατειών και αρίθμηση κατοικιών - 
καταστημάτων με σαφείς εντολές και σε συνεργασία με 
το αρμόδιο Γραφείο του Τεχνικού Τμήματος. 

3. Διεκπεραιώνει με απόλυτη ευθύνη τα υπηρεσιακά 
θέματα που έχουν σχέσεις με τις υποχρεώσεις του 
Δήμου σε περιόδους εκλογών, δημοτικών, βουλευτι¬ 
κών, δημοψηφισμάτων κ.λπ. (έκδοση ανακοινώσεως, 
δημοσίευση προκηρύξεων, προγραμμάτων, διευθέτηση 
εκλογικών τμημάτων), για την άψογη προετοιμασία 
αυτών. 

4. Διεκπεραιώνει την υπηρεσία του Δημοτικού 
Συμβουλίου και της Δημαρχιακής Επιτροπής. 

Διευκολύνει την ομαλή λειτουργία των πάσης φύσεως 
επιτροπών, (τήρηση πρακτικών, αλληλογραφία επιτρο¬ 
πών κ.λπ. Με την βοήθεια υπαλλήλου ή υπαλλήλων που 
ορίζονται από το Δήμαρχο καταρτίζει και κοινοποιεί την 
ημερήσια διάταξη των συνεδριάσεων των παραπάνω 
συλλογικών οργάνων με τα θέματα που ορίζουν τα έχο- 
ντα τη δικαιοδοσία αυτή από το δημοτικό κώδικα αρμό¬ 
δια όργανα. 

Επιμελείται την τήρηση, διανομή και αρχειοθέτηση 
των πρακτικών συνεδριάσεων του Δημοτικού 
Συμβουλίου και της Δημαρχιακής Επιτροπής. 

Συντάσσει, δημοσιεύει και επιβάλλει για έλεγχο ή 
έγκριση τις αποφάσεις που λαμβάνονται από τα παρα¬ 
πάνω συλλογικά όργανα, αντιμετωπίζει κάθε θέμα που 
αφορά τη λειτουργία τους. 

Τις οικονομικές αποφάσεις, συντάσσει σε συνεργασία 
με το οικονομικό γραφείο. 

Διαβιβάζει τις εισηγήσεις των επιτροπών και κάθε 
εισήγηση συμβουλίου ή ομάδας συμβούλων στον 
Πρόεδρο του Δημοτικού Συμβουλίου. 

Με υπάλληλο ή υπαλλήλους που ορίζει ο Δήμαρχος 
υπηρετεί τις διοικητικές ανάγκες των Νομικών 
Προσώπων του Δήμου που στερούνται τέτοιου προσω¬ 
πικού διεκπεραιώνοντας την διοικητική τους υπηρεσία. 

5. Εισηγείται στη Δημοτική Αρχή και διεκπεραιώνει 
κάθε θέμα που αφορά άσκηση κοινωνική, πολιτιστικά 
και θέματα αθλητικά και γενικά παρομοίων τομέων 
στους οποίους μπορεί να επεκταθεί η δράση και οι 
δημόσιες σχέσεις του Δήμου. 

6. Διενεργεί σε συνεργασία με το τεχνικό γραφείο τις 
δημοπρασίες εκμίσθωσης ακινήτων του Δήμου, ανάδει¬ 
ξης εργολάβων για την κατασκευή δημοτικών έργων 
και μεριμνά για την σύνταξη και προώθηση των σχετι¬ 
κών συμβάσεων και συμφωνητικών. 

7. Ενημερώνει τους δημότες για την αποστολή του 
Δήμου ως Οργανισμού Τοπικής Αυτοδιοίκησης, προ¬ 
βάλλει την δραστηριότητα αυτών, την σημασία και 
σπουδαιότητά του θεσμού και φροντίζει για την δημι¬ 


ουργία ενδιαφέροντος των δημοτών και την πρόκληση 
του ενδιαφέροντος των για συνεργασία με το Δήμο. 

Επιμελείται για τον σκοπό αυτό τη σύνταξη και έκδο¬ 
ση ενημερωτικών εντύπων. 

8. Τηρεί γενικό πρωτόκολλο εισερχομένων και εξερ- 
χομένων εγγράφων του Δήμου τα οποία μετά την κατα- 
χώρηση προωθεί και διανέμει στα αρμόδια τμήματα και 
γραφεία με βάση τους χαρακτηρισμούς που σημειώνει 
ο Διευθυντής για την διενέργεια των δεόντων. 

Η δακτυλογράφηση των εγγράφων γίνεται με την 
κατανομή του Δ/ντή ή του Τμηματάρχη Διοίκησης 
στους δακτυλογράφους του Τμήματος. 

9. Μεριμνά για την έγκαιρη αποστολή της αλληλογρα¬ 
φίας του Δήμου με τον κλητήρα με προηγούμενη κατα- 
χώρηση των απαραιτήτων στοιχείων της στο βιβλίο 
διεκπεραίωσης. Ο ίδιος υπάλληλος ενεργεί κάθε δημο¬ 
σίευση ή επίδοση εγγράφων συντάσοντας τα οικεία 
κάθε φορά αποδεικτικά. Σε υπάλληλο του ίδιου γραφεί¬ 
ου ανατίθεται η αρχειοθέτηση των εγγράφων και γενικά 
η τήρηση του Αρχείου σε συνεργασία με τα λοιπά τμή¬ 
ματα και γραφεία όπου χρειάζεται. 

Ενεργεί την εκκαθάριση και καταστροφή του Αρχείου 
κατά τη διαδικασία που ορίζει ο νόμος. 

10. Με τον υπάλληλο κλητήρα μεριμνά για την καθη¬ 
μερινή παραλαβή και αποστολή της αλληλογραφίας. Το 
άνοιγμα και το κλείσιμο του Δημοτικού Καταστήματος 
κάθε εργάσιμη ημέρα. Την εντός του Καταστήματος 
ευταξία και διευθέτηση κάθε αντικειμένου. Τον υπεύθυ¬ 
νο χειρισμού των εντός των του Δημαρχείου μηχανημά¬ 
των. Την εξυπηρέτηση όλων των γραφείων του Δήμου 
σε θέματα εκτύπωσης, φωτοτυπίες, πολυγράφησης 
εντύπων, προμήθεια υλικών εχόντων σχέση με την 
άσκηση της υπηρεσίας. Τη λήψη κάθε μέτρου ασφαλεί¬ 
ας των Γ ραφείων εν ώρα υπηρεσίας το διάκοσμο και 
σημαιοστολισμό κατά τις εορτές και εκδηλώσεις του 
Δήμου. 

Β. Γραφείο Αστυκοδημοτικής Κατάστασης - 
Ληξιαρχείο 

1. Δημοτολόγιο και Ιθαγένεια: 

Συντάσσει, τηρεί και φυλάσσει υπεύθυνα τα βιβλία 
δημοτολογίων, πληθυσμού, λεξικογραφημένα ευρετή¬ 
ρια ή καρτέλλες, οικογενειακούς φακέλλους με τα σχε¬ 
τικά δικαιολογητικά και Αρχείο αποφάσεων μεταβολών 
στα δημοτολόγια. 

Ενεργεί συμπληρώσεις και μεταβολές στα 
Δημοτολόγια και τους οικογενειακούς φακέλλους σύμ¬ 
φωνα με τις διαδικασίες που προβλέπονται από τις κεί¬ 
μενες διατάξεις. Διεκπεραιώνει κατά τη νόμιμη διαδικα¬ 
σία κάθε αίτηση μεταβολής της δημοτικής κατάστασης 
και ιθαγένειας, αρχειοθετεί και τηρεί τη σχετική νομο¬ 
θεσία και νομολογία που έχει σχέση με την αστυκοδη- 
μοτική κατάσταση των πολιτών. 

Εκδίδει όλα τα πιστοποιητικά και βεβαιώσεις που προ- 
βλέπονται από το νόμο και έχουν σχέση με δημοτικές 
καταστάσεις. 

2. Μητρώα Αρρένων και Στρατολογικοί Πίνακες: 

Συντάσσει, τηρεί και φυλάσσει υπεύθυνα τα βιβλία 

Μητρώων Αρρένων, λεξικογραφημένα ευρετήρια ή καρ¬ 
τέλλες και Αρχείο αποφάσεων μεταβολών στα Μητρώα 
Αρρένων. Ενεργεί συμπληρώσεις και μεταβολές στα 
Μ.Α. σύμφωνα με τις διαδικασίες που προβλέπονται 
από τις κείμενες διατάξεις. Διενεργεί κάθε έρευνα και 
ανταπόκριση για λογαριασμό της Εθνικής Στατιστικής 

Υπηρεσίας. Φροντίζει για την ενημέρωση όσων υποχρε- 
ούνται να παρουσιασθούν στα Στρατιωτικά Συμβούλια 
και στο Στράτευμα και συντάσσει τους Στρατολογικούς 
Πίνακες. 

3. Εκλογικά θέματα: 

Επιμελείται σε συνεργασία με το Γραφείο γραμματεί¬ 
ας κάθε θέματος σχετικού με βουλευτικές και δημοτι¬ 
κές εκλογές και διεκπεραιώνει με αποκλειστική αρμο¬ 
διότητα κάθε εργασία που έχει σχέση με εκλογικούς 
καταλόγους τους οποίους τηρεί και με εκλογικά βιβλιά¬ 
ρια. 

4. Πολιτικός Γάμος: 

Επιμελείται κάθε θέματος σχετικά με την διαδικασία 
που απαιτείται για την τέλεση πολιτικών Γάμων ήτοι 
έκδοση αδειών, καταχώρηση αυτών σε ειδικό βιβλίο 
κ.λπ. 

5. Ληξιαρχείο: 

Τηρεί τα Ληξιαρχικά βιβλία (γεννήσεων, γάμων, θανά¬ 
των, εκθέσεων) και καταχωρεί σ’ αυτά τα σχετικά 
ληξιαρχικά γεγονότα. 

Τηρεί τα βοηθητικά ληξιαρχικά βιβλία (πρωτόκολλο 
αιτήσεων, αλληλογραφίας, ευρετήρια). 

Τηρεί τους φακέλλους και υποφακέλλους αποφάσεων 
και εκθέσεων επιθεωρήσεων Ληξιαρχείου. 

Καταχωρεί στα βιβλία κάθε μεταβολή εκ των ληξιαρχι¬ 
κών πράξεων βάσει δικαστικών αποφάσεων, Νομαρχίας 
και εντολών Εισαγγελικών Αρχών. 

Εκδίδει αντίγραφα, αποσπάσματα και βεβαιώσεις από 
τα Ληξιαρχικά βιβλία και τα δικαιολογητικά σύνταξης 
πράξεων που υπάρχουν στο Αρχείο. 

Συντάσσει αιτήσεις καταστάσεις με αποσπάσματα 
πράξεων, γεννήσεων και διαβιβάζει αυτές για τη σύντα¬ 
ξη του ετήσιου Μητρώου Αρρένων. 

Αποστέλλει αυτεπαγγέλτως σε διάφορες Αρχές τις 
απαιτούμενες μηνιαίες και ετήσιες καταστάσεις ως και 
αντίγραφα των συντασσομένων πράξεων. 

Ενεργεί κάθε άλλη υπηρεσία αστυκοδημοτική, εκλογι¬ 
κή, στατιστική, ληξιαρχικής φύσεως που δεν κατονομά¬ 
ζεται στην παρούσα. 

Γ. Γραφείο Οικονομικό - Προσόδων - Περιουσίας 

1. Εκκαθάριση και εντολή δαπανών: 

Επιμελείται της εκκαθαρίσεως και εντολής πληρωμής 
κάθε δαπάνης του Δήμου μετά από έλεγχο των δικαιο- 
λογητικών προς διαπίστωση του νομίμου και κανονικού 
εξόφλησης της δαπάνης. 

Μεριμνά για την απόδοση στα αρμόδια Ταμεία τους 
Δήμους, τους Συνδέσμους Δήμων και προς κάθε άλλη 
αρμόδια υπηρεσία των υποχρεώσεων του Δήμου που 
προκύπτουν από τις διατάξεις νόμων, συμβάσεων, 
Υπουργικών Αποφάσεων κ.λπ. 

Τηρεί τα βιβλία που προβλέπονται από το νόμο για 
την αναγνώριση και εκκαθάριση της δαπάνης και ενη¬ 
μερώνει αυτά. 

Αποδίδει λογαριασμούς κατά τη διαδικασία που προ- 
βλέπεται από το νόμο όλων των δαπανών αμέσως μετά 
την πραγματοποίησή τους. 

Συγκεντρώνει τα απολογιστικά στοιχεία, επεξεργάζε¬ 
ται αυτά και συντάσσει τον ετήσιο οικονομικό απολογι¬ 
σμό, ως ουσιαστικά στοιχεία της ετήσιας εκθέσεως 
πεπραγμένων του Δημάρχου. 

Μεριμνά για την έγκαιρη μεταφορά των υπολοίπων 
που έχουν εγκριθεί και δεν έχουν διατεθεί μέχρι τη 
λήξη του οικονομικού έτους. 


2. Μισθοδοσία προσωπικού 

Συντάσσει μισθοδοτικές καταστάσεις του πάσης 
φύσεως προσωπικού με βάση τα παραστατικά στοιχεία 
που παραλαμβάνει από το αρμόδιο γραφείο προσωπι¬ 
κού. 

Μεριμνά για την τακτική και έγκαιρη πληρωμή όλου 
του προσωπικού, τη συγκέντρωση και υποβολή των 
δικαιολογητικών των πληρωμών αυτών. 

Διεκπεραιώνει όλη τη διαδικασία παρακράτησης και 
απόδοσης των υπέρ τρίτων κρατήσεων και ασφαλιστι¬ 
κών εισφορών ετήσιας μισθοδοσίας του προσωπικού τη 
συγκέντρωση των ασφαλιστικών βιβλιαρίων κ.λπ. 

Επιμελείται την παρακράτηση και απόδοση των επι- 
βαλλομένων στο προσωπικό προστίμων. 

3. Διενέργεια λειτουργικών Προμηθειών: 

Διενεργεί τις προμήθειες ειδών και υλικών που είναι 

αναγκαία στην υπηρεσία του Δήμου, σύμφωνα με τις 
κείμενες διατάξεις και με βάση μελέτες που συντάσσο- 
νται από την τεχνική υπηρεσία του Δήμου, όπου τούτο 
απαιτείται. 

Επιμελείται για την έγκαιρη και κανονική παραλαβή 
των υλικών δια των αρμοδίων επιτροπών και υπηρεσια¬ 
κών οργάνων σύμφωνα με τις κείμενες διατάξεις και 
την παράδοση αυτών στις αποθήκες του Δήμου ή στα 
αντίστοιχα εργοτάξια κατά περίπτωση. 

Τηρεί βιβλία και στατιστικούς πίνακες για προμηθευό- 
μενα είδη κατ’ έτος με όλα τα στοιχεία που διευκολύ¬ 
νουν τον έλεγχο των προμηθειών και την καλύτερη 
οργάνωση αυτών. 

Παρέχει στην Δημαρχιακή Επιτροπή στοιχεία τιμών 
για διευκόλυνση της κρίσης των προσφορών κατά τους 
διενεργούμενους διαγωνισμούς όποτε ζητηθεί αυτό. 

Αξιολογεί τα στατιστικά στοιχεία κατανάλωση των 
διαφόρων υλικών σε σχέση με το βαθμό απορρόφησής 
τους, ως και τη χρονική διάρκεια, της διαδικασίας 
πραγματοποίησης των προμηθειών, σε συνδυασμό με 
το συντονισμό ικανοποίησης των αναγκών όλων των 
υπηρεσιών του Δήμου με μια ενιαία κάθε φορά προμή¬ 
θεια. 

Παρακολουθεί και ελέγχει τη λειτουργία των αποθη¬ 
κών για την ταξινόμηση, τη μέριμνα διαφύλαξης, καλής 
συντήρησης και διάθεσης των υλικών στις υπηρεσίες 
του Δήμου, την κανονική και πλήρη ενημερότητα τήρη¬ 
ση των βιβλίων αποθηκών ως και την εν γένει διαχείρι¬ 
ση του υλικού. 

Στην αρμοδιότητα του ίδιου Γραφείου ανήκει και η 
διαδικασία αχρηστεύσεως και καταστροφής αχρήστων 
υλικών και εκποίησης υλικών μη χρήσιμων για το Δήμο 
σύμφωνα με τις κείμενες διατάξεις. 

4. Προϋπολογισμός: 

Καταρτίζει σε συνεργασία με όλες τις Υπηρεσίες του 
Δήμου τον προϋπολογισμό των εσόδων και εξόδων και 
τις σχετικές εκθέσεις. 

Παρακολουθεί την πορεία εκτελέσεως του πρ/σμού 
και εισηγείται την αναμόρφωσή του όποτε δημιουργη- 
θεί τέτοια ανάγκη. 

Παρακολουθεί την κίνηση του χρηματικού υπολοίπου 
στο αρμόδιο Ταμείο. 

Παρακολουθεί τα δάνεια του Δήμου και εκτελεί κάθε 
εργασία για τη σύναψη αυτών, παρακολούθηση πληρω¬ 
μής των τοκοχρεωλυτικών δόσεων και των υπολοίπων 
που απομένουν για την εξόφληση κάθε δανείου. 

Ελέγχει και προσυπογράφει κάθε έκθεση ανάληψης 

δαπάνης με την έννοια της ύπαρξης της αναγκαίας 
πίστωσης. 

Τηρεί και ενημερώνει τα λογιστικά βιβλία που καθορί¬ 
ζει ο νόμος “περί οικονομικής διοίκησης και λογιστικών 
των δήμων και κοινοτήτων”. 

Τηρεί ειδικό αρχείο του πρ/σμού με όλες τις αναμορ¬ 
φώσεις του και τις εγκριτικές αποφάσεις κατ’ έτος, 
συγκεντρώνει στοιχεία για τις προβλέψεις νέων προϋ¬ 
πολογισμών. 

5. Βεβαίωση - είσπραξη εσόδων - επίλυση φορολογι¬ 
κών διαφορών 

Διεκπεραιώνει την απαιτούμενη διαδικαία για τη 
βεβαίωση των κάθε φύσεως τελών, δικαιωμάτων, 
φόρων και εισφορών και συντάσσει τους αναγκαίους 
φορολογικούς και χρηματικούς καταλόγους. 

Διενεργεί γενικές απογραφές όπου και όταν χρειάζε¬ 
ται για την ταχεία συγκέντρωση της φορολογήσιμης 
ύλης. 

Διεκπεραιώνει όλη τη διαδικασία επίλυσης φορολογι¬ 
κών διαφορών κατά τις κείμενες εκάστοτε διατάξεις και 
αντιμετωπίζει τις αναγκαίες υπηρεσιακές ενέργειες για 
την εφαρμογή σχετικών αποφάσεων επ’ αστών. 

Παρέχει τα απαραίτητα στοιχεία στους εντεταλμέ¬ 
νους φορείς είσπραξης των τελών. 

Παρακολουθεί το ρυθμό είσπραξης των εσόδων και 
εισηγείται τη λήψη μέτρων σε περιπτώσεις καθυστερή¬ 
σεων. 

6. Δημοτική περιουσία και παρακολούθηση μισθώσε¬ 
ων: 

Σε συνεργασία με το αρμόδιο γραφείο του τεχνικού 
τμήματος συγκεντρώνει, ταξινομεί και τηρεί στοιχεία 
και τίτλους για την κάθε μορφή ακίνητης περιουσίας 
του Δήμου, φροντίζει για τη σύνταξη σχετικού σχεδια¬ 
γράμματος για κάθε ακίνητο του Δήμου. 

Επιλαμβάνεται θεμάτων προστασίας της δημοτικής 
περιουσίας και εισηγείται την άμεση λήψη των ενδε- 
δειγμένων διοικητικών ή δικαστικών μέτρων. 

Καταρτίζει ιδιαίτερο φάκελλο για κάθε ακίνητο για 
κάθε κοινόχρηστο χώρο που περιέχει όλα τα στοιχεία 
στα οποία στηρίζονται τα δικαιώματα του Δήμου ως και 
τα σχετικά σχεδιαγράμματα. Καταρτίζει πλήρες κτημα¬ 
τολόγιο όλων των ακινήτων Δήμου. 

Διεκπεραιώνει κάθε εργασία για την ολοκλήρωση της 
απόκτησης κληροδοσιών και δωρεών ακινήτων. 

Διεκπεραιώνει κάθε υπηρεσιακή ενέργεια που αφορά 
εκμισθώσεις ακινήτων του Δήμου ή μισθώσεις ιδιωτικών 
ακινήτων για τη στέγαση δημοτικών Υπηρεσιών των 
οποίων την στέγαση αναλαμβάνει ο Δήμος ή άλλων 
Νομικών Προσώπων του Δήμου. 

ΤΜΗΜΑ ΤΕΧΝΙΚΟ 

1. Γραφείο Τοπογραφικό κτηματολογίου και πολεοδο¬ 
μίας 

- Συντάσσει όλες τις τοπογραφικές μελέτες και δια¬ 
γράμματα του Δήμου. 

- Συντάσσει τις υψομετρικές μελέτες του Δήμου και 
εκδίδει τα υψομετρικά σημειώματα για την έκδοση 
οικοδομικών αδειών. 

- Έχει την ευθύνη της τήρησης και ενημέρωσης του 
υψομετρικού δικτύου του Δήμου. 

- Ελέγχει την πληρότητα και ορθότητα των τοπογρα- 
φικών διαγραμμάτων που υποβάλλονται στο Δήμο από 
ιδιώτες και αφορούν θέματα πολεοδομίας. 

- Συγκεντρώνει τα απαραίτητα στοιχεία της αξίας των 


ακινήτων της περιοχής και εισηγείται για τις υπέρ του 
Δήμου απαλλοτριώσεις, για το ιδιοκτησιακό καθεστώς 
των κοινοχρήστων χώρων. 

- Ερευνά και καταγράφει τη Δημοτική Περιουσία 
καταρτίζοντας και ενημερώνοντας το Δημοτικό Κτημα¬ 
τολόγιο. 

- Συντάσσει, τηρεί και παρέχει στοιχεία που έχουν 
σχέση με την εφαρμογή του κτηματολογίου και την 
προστασία της δημοτικής γης. 

- Συγκεντρώνει, ταξινομεί, αρχειοθετεί και διατηρεί 
αρχείο διαγραμμάτων αναλυτικών στοιχείων καθορι¬ 
σμού ρυμοτομικών και οικοδομικών γραμμών, αποτύ¬ 
πωσης κοινοχρήστων εγκαταστάσεων κ.λπ. σχέδια υψο¬ 
μετρικών αποτυπώσεων υψομετρικών σημειωμάτων 
πράξεων τακτοποίησης και αναλογισμού. 

- Έχει την ευθύνη της διαφύλαξης και συντήρησης 
των τοπογραφικών οργάνων του Δήμου. 

- Ελέγχει τις μελέτες που υποβάλλονται για έκδοση 
οικοδομικής άδειας Δημοτικών κτισμάτων στη Δ/νση 
Πολεοδομίας, σύμφωνα με τις ισχύουσα νομοθεσία και 
τηρεί αρχείο όλων των οικοδομικών αδειών που αφο¬ 
ρούν το Δήμο. 

- Εφαρμόζει τις διαδικασίες χαρακτηρισμού διατήρη¬ 
σης ή κατεδάφισης αυθαιρέτων κατασκευών, επιβολής 
προστίμων ειδικής εισφοράς και κάθε άλλης σχετικής 
ενέργειας σύμφωνα με την κείμενη νομοθεσία. 

- Παρακολουθεί τις πολεοδομικές μελέτες που 
συντάσσονται από άλλους φορείς για το Δήμο και φρο¬ 
ντίζει για την εφαρμογή αυτών και τη σύνδεση με το 
γενικότερο χωροταξικό και ρυθμιστικό σχέδιο των 
ευρύτερων περιοχών. 

- Επιμελείται τις συγκεντρώσεις στοιχείων και εισηγεί- 
ται προτάσεις για εφαρμογή καταλλήλων μέτρων επίλυ¬ 
σης των διαφορών κυκλοφοριακών προβλημάτων. 

α. Γραφείο Μελετών - Έργων - Περιβάλλοντος 

1. Αρχιτεκτονικές μελέτες και επιβλέψεις. 

Φροντίζει για τη σύνταξη των αρχικτεκτονικών μελε¬ 
τών όπου απαιτούνται για δημοτικά έργα των τεχνικών 
και λοιπών προγραμμάτων του Δήμου. 

Επιμελείται τις συμπληρώσεις των φακέλλων έκδοσης 
αδειών από τις Αρμόδιες Αρχές για όσα δημοτικά έργα 
απαιτείται. 

Καταρτίζει όρους δημοπράτησης σε ότι αφορά αρχι¬ 
τεκτονικές κατασκευές των έργων που δημοπρατού- 
νται. 

Επιβλέπει τη σωστή εφαρμογή των Αρχιτεκτονικών 
μελετών και επιμελείται για την παροχή των αναγκαίων 
οδηγιών προς τους κατασκευαστές ή προμηθευτές. 

Συγκεντρώνει στοιχεία για έργα εξωραϊσμού των 
συνοικισμών και της έδρας του Δήμου, διαμόρφωσης 
των κοινοχρήστων χώρων και του πρασίνου, βελτίωσης 
των συνθηκών κυκλοφορίας της πόλης. 

Συγκεντρώνει όλα τα απαραίτητα στοιχεία, συντάσσει 
και υποβάλλει στη Διοίκηση σχέδια προτάσεις για τον 
καταρτισμό από αυτήν του ετήσιου τεχνικού προγράμ¬ 
ματος του Δήμου. (Προγράμματα εκτελεστέων έργων). 

2. Δομικές Αδειες 

Ελέγχει τα σχέδια που υποβάλλονται για έκδοση 
δομικών αδειών κάθε μορφής. 

3. Προστασία του Περιβάλλοντος. 

Φροντίζει για την προστασία του περιβάλλοντος από 
υγιεινής και αισθητικής άποψης με τη συλλογή στοιχεί¬ 
ων, τον έλεγχο και την πρόληψη. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


7621 


Συλλέγει στοιχεία ρύπανσης του περιβάλλοντος εντο¬ 
πίζει τις πηγές αυτής και τις καταγράφει, ενημερώνο¬ 
ντας σχετικά τα αρμόδια κλιμάκια ελέγχου του Υ.ΧΟ.Π. 
και Δ.Ε. και συμμετέχοντας στις διενεργούμενες αυτο¬ 
ψίες. 

Παρακολουθεί την πιστή εφαρμογή των μέτρων των 
διατασσομένων δια των εκθέσεων αυτοψίας που εκδί¬ 
δουν τα πιο πάνω κλιμάκια ελέγχου. 

Μελετάει και προτείνει λύσεις για την αντιμετώπιση 
των προβλημάτων που ανακύπτουν είτε μεμονωμένων 
είτε γενικά, προκειμένου να αποκατασταθεί η φυσική 
ισορροπία στο περιβάλλον που έχει διαταραχθεί από 
πλευράς μόλυνσης βραχυπρόθεσμα και μακροπρόθε¬ 
σμα. 

Ελέγχει τις υποβαλλόμενες αρχιτεκτονικές μελέτες 
καθώς και τις υπάρχουσες κατασκευές από αισθητικής 
άποψης και εισηγείται τη λήψη απαραίτητων μέτρων ή 
ενεργειών. 

4. Πολεοδομικά - κυκλοφοριακά θέματα: 

Χειρίζεται θέματα σύνταξης πολεοδομικών μελετών 

και προώθησης των απαιτούμενων εν γένει διαδικασιών 
έγκρισης αυτών. 

Επιμελείται τη συγκέντρωση στοιχείων για διαμόρφω¬ 
ση προτάσεων και εφαρμογή καταλλήλων μέτρων επί¬ 
λυσης των διαφόρων κυκλοφοριακών προβλημάτων. 

5. Μελέτες κατασκευής έργων δι’ εργολαβίας ή αυτε¬ 
πιστασίας: 

Φροντίζει για τη σύνταξη μελετών για τα κάθε (ρύσε¬ 
ως δημοτικά έργα που εκτελούνται εργολαβικά ή με 
αυτεπιστασία. 

Επιβλέπει και διεκπεραιώνει κάθε διαδικασία που 
αφορά την εκτέλεση έργων τη σωστή εφαρμογή των 
όρων της σύμβασης για την ποιοτικά καλή και σύμφωνα 
με τη μελέτη εκτέλεση των έργων, την παρακολούθηση 
της κανονικής προόδου των εργασιών ή παράδοσης 
υλικών, τον έλεγχο των επιμετρήσεων, τη σύνταξη για 
έγκριση συγκριτικών πινάκων, την επίλυση διαφορών με 
τους εργολάβους ή προμηθευτές. 

Τηρεί φακέλλους έργων ή προμηθειών με όλα τα 
στοιχεία σύμφωνα με τις διατάξεις του Νόμου περί 
εκτελέσεως δημοτικών και κοινοτικών έργων και προμη¬ 
θειών και αρχειοθετεί αυτούς με σύστημα ευρετηρία- 
σης για την παρακολούθηση, ενημέρωση και συμπλή¬ 
ρωση. 

Παρέχει συνεχώς στο αρμόδιο Γραφείο τα απαραίτη¬ 
τα στοιχεία λογιστικής παρακολούθησης των έργων ως 
και φάκελλο με πλήρη στοιχεία αμέσως μετά την ολο¬ 
κλήρωση αυτών για την ενέργεια της παραλαβής και 
εκκαθάρισης. 

Συμπληρώνει στοιχεία για συμπλήρωση, συντήρηση 
και βελτίωση των δημοτικών έργων και υποβοηθεί τη 
διοίκηση του Δήμου με συγκεκριμένες προτάσεις για 
τον καταρτισμό των τεχνικών προγραμμάτων εκτελε¬ 
στέων έργων. 

Διεκπεραιώνει αιτήματα για χορήγηση αδειών τομής 
οδοστρωμάτων σε οργανισμούς κοινής ωφέλειας, σε 
εργολάβους ή ιδιώτες σύμφωνα με τις διατάξεις των 
σχετικών νόμων και τις αποφάσεις του Δημοτικού 
Συμβουλίου και του Δημάρχου, παρακολουθεί τη 
σωστή εφαρμογή αυτών και ελέγχει με αυστηρότητα 
την πλήρη και έντεχνη αποκατάσταση των ζημιών που 
προκλήθηκαν. 

Συγκεντρώνει πληροφορίες και στοιχεία για φθορές 


στα δημοτικά έργα και επιμελείται την άμεση αποκατά¬ 
σταση αυτών ή την ένταξη σε πρόγραμμα γενικότερης 
αντιμετώπισης και παρέχει στοιχεία υπευθύνων και του 
ύψους των ζημιών στο αρμόδιο γραφείο για το σχετικό 
καταλογισμό αποζημιώσεων σε βάρος των. 

6. Δημοπρατήσεις και συμβάσεις: 

Διεκπεραιώνει τις διαδικασίες δημοπράτησης των 
έργων με την αρμόδια επιτροπή με βάση τις μελέτες 
που συντάσσει. 

Επιμελείται την κατάρτιση των οικείων φακέλλων των 
έργων και ελέγχει την πληρότητα αυτών σύμφωνα με 
τις κείμενες διατάξεις. Φροντίζει για τη δημοσίευση δια¬ 
κηρύξεων ή τη συγκέντρωση προσφορών ή την πρό¬ 
σκληση μειοδοτών για διεξαγωγή δημοπρασιών, των 
υπογραφή αυτών και την άμεση εισήγηση στο αρμόδιο 
όργανο για κατακύρωση όπου ζητείται αυτή. 

Διεκπεραιώνει κάθε σχετική με τις δημοπρασίες διαδι¬ 
κασία. 

Καταρτίζει σε συνεργασία με τον Προϊστάμενο της 
Δ/νσης Διοίκησης τις συμβάσεις εκτέλεσης έργων, 
φροντίζει για την υπογραφή τους και κοινοποιεί στην 
αρμόδια υπηρεσία της Νομαρχίας και στο αρμόδιο 
οικονομικό Γραφείο του Δήμου. 

Διενεργεί τις παραλαβές των έργων με βάση τους 
φακέλλους περαιωθέντων έργων που παραλαμβάνει 
από όλους τους τεχνικούς του τμήματος. 

Προς τούτο φροντίζει για την έκδοση αποφάσεων 
καταρτισμού των οικείων επιτροπών του επιβλέποντος 
και του εργολήπτου. Επιμελείται τη σύνταξη, υπογραφή 
και έγκριση της τεχνικής δαπάνης του έργου προς τα 
αρμόδια όργανα και διεκπεραιώνει κάθε άλλη διαδικα¬ 
σία εκκαθάρισης του έργου μέχρι αποστολής του 
φακέλλου στο Αρχείο. 

Τηρεί στοιχεία λογιστικής παρακολούθησης των 
έργων που εκτελούνται από όλη την τεχνική υπηρεσία 
ήτοι: 

Τα πρακτικά διαγωνισμών, τις συμβάσεις, τους λογα¬ 
ριασμούς πληρωμής τους, τους συγκριτικούς πίνακες, 
λογαριασμούς αναπροσαρμογής τιμών, τις εισηγήσεις 
εγκρίσεων, μεταφορών και κάθε άλλη μεταβολή των 
πιστώσεων και τα πρωτόκολλα παραλαβής πριν από 
την θεώρηση και υπογραφή από τους αρμόδιους κατά 
περίπτωση. 

Τηρεί καρτέλλες κατά έργο στις οποίες απαραίτητα 
καταγράφεται κατά τη θεώρηση των παραπάνω εγγρά¬ 
φων τα ακόλουθα στοιχεία: Ο τίτλος του έργου, ο αριθ¬ 
μός της μελέτης, ο προϋπολογισμός, το όνομα του 
αναδόχου. Το ποσό της πίστωσης που εγκρίθηκε αρχι¬ 
κά με όλες τις μετέπειτα μεταβολές μαζί με τους αριθ¬ 
μούς των αντιστοίχων εγκριτικών αποφάσεων. Ο αριθ¬ 
μός της απόφασης και έγκρισης του πρακτικού του δια¬ 
γωνισμού, η έκπτωση του διαγωνισμού, συμβατική 
δαπάνη, ο αριθμός και η ημερομηνία της σύμβασης και 
το πρωτόκολλο εγκατάστασης, η προθεσμία περαίω- 
σης του έργου, του προϋπολογισμού και οριστικής 
παραλαβής, οι λογαριασμοί πληρωμής και τα καταβαλ¬ 
λόμενα εκάστοτε ποσά μερικής και ανακεφαλαιωτικής 
όπως και κάθε άλλο στοιχείο χρήσιμο για την ολοκλη¬ 
ρωμένη παρακολούθηση του έργου από πλευράς 
δαπανών και διαδικασιών έναρξης περαίωσης και παρα¬ 
λαβής. 

Τις ίδιες καρτέλλες τηρεί με τα αναγκαία στοιχεία και 
για τις πραγματοποιούμενες από το Δήμο με δημοπρα¬ 
σία ή απ’ ευθείας προμήθειες. 

7. Σχέδιο πόλης - Απαλλοτριώσεις: 

Επιμελείται κάθε διαδικασία για την εφαρμογή, επέ¬ 
κταση ή τροποποίηση των ρυμοτομικών σχεδίων, όπως 
δημόσιες ανακοινώσεις, δημοσιεύσεις, κοινοποιήσεις, 
συγκεντρώσεις ενοτάσεως, συγκρότηση φακέλλων 
προς υποβολή στην αρμόδια Δ/νση Οικισμού με όλα τα 
στοιχεία που απαιτεί ο νόμος και τις αποφάσεις του 
Δημοτικού Συμβουλίου κ.λπ. 

Παρακολουθεί την εξέλιξη της διαδικασίας, εφαρμο¬ 
γής, επέκτασης ή τροποποίησης ρυμοτομικών σχεδίων 
στο Υπ. Χ.Ο.Π. και Δ.Ε. μέχρις ολοκληρώσεως αυτής με 
έκδοση Διατάγματος και ενημερώνει τη Διοίκηση του 
Δήμου. 

Εφαρμόζει σύστημα παρακολούθησης των υπέρ και 
σε βάρος του Δήμου απαλλοτριώσεων κάθε μορφής. 
Φροντίζει για την έγκαιρη έκδοση και μέσα στα χρονικά 
όρια που καθορίζονται από τις κείμενες διατάξεις των 
αναγκαίων ενεργειών του Δήμου σε όλες τις φάσεις της 
διαδικασίας των απαλλοτριώσεων μέχρις ολοκληρώσε¬ 
ως αυτών. Συλλέγει τα απαραίτητα στοιχεία για την 
εξακρίβωση της πραγματικής αξίας των απαλλοτριωμέ- 
νων ακινήτων. 

8. Κτηματολόγιο του Δήμου: 

Χειρίζεται όλα τα θέματα σύνταξης, τήρησης, παρο¬ 
χής στοιχείων που έχουν σχέση με την εφαρμογή κτη¬ 
ματολογίου στο βαθμό που εμπίπτουν κάθε φορά στην 
αρμοδιότητά του. 

Επίσης χειρίζεται σε συνεργασία με το αρμόδιο γρα¬ 
φείο του τμήματος Διοίκησης όλα τα θέματα εφαρμο¬ 
γής ή τροποποίησης των διοικητικών ορίων του Δήμου. 

Β. Γραφείο καθαριότητας - κήπων - ύδρευσης - απο¬ 
χέτευσης κ.λπ. 

1. Κίνηση αυτοκινήτων και μηχανοστασίου: 

Επιμελείται του προγραμματισμού κίνησης των οχη¬ 
μάτων και εν γένει μηχανικών μέσων και της σωστής 
κατανομής του προσωπικού καθαριότητας ύδρευσης 
κ.λπ. για την άσκηση του έργου των και εποπτεύοντας 
αυτό ενημερώνει τον Προϊστάμενο και μέσω αυτού την 
Διοίκηση του Δήμου για κάθε θέμα που έχει σχέση με 
την κατάσταση των μηχανημάτων τις ελλείψεις και τις 
λειτουργικές ανάγκες της Υπηρεσία. 

2. Καθαριότητα 

Οργανώνει τη συγκέντρωση των οικιακών απορριμμά¬ 
των, καθορίζει τα δρομολόγια των απορριμματοφόρων, 
συγκροτεί τα συνεργεία επάνδρωσης αυτών, εποπτεύει 
τη σωστή λειτουργία των δρομολογίων. Συγκεντρώνει 
στοιχεία καλύτερης οργάνωσης του έργου αποκομιδής 
των απορριμμάτων και εισηγείται τρόπους βελτίωσης 
της υπηρεσίας προς τη Διοίκηση και την αρμόδια επι¬ 
τροπή του Δήμου. 

Τηρεία στοιχεία περί των αναγκών της καθαριότητας 
του Δήμου κατά συνοικισμούς και κατά εποχές, όπως η 
συχνότητα αποκομιδής, ο ημερήσιος όγκος απορριμμά¬ 
των κ.α. και παρέχει τέτοια στοιχεία σε προϊστάμενες 
υπηρεσίες όποτε ζητηθούν. 

\ Παρακολουθεί την εργασία του εργατοτεχνικού προ¬ 
σωπικού και παρέχει τα απαραίτητα στοιχεία περί των 
αναγκών της υπηρεσίας σε κάθε είδος προσωπικό και 
εισηγείται στη Διοίκηση θέματα κλιμάκωσης των αδειών 
βελτίωσης των συνθηκών χώρων εργασίας, προμήθειες 
και διάθεση προς αυτό των ειδών παροχής κ.λπ. 

Επιμελείται του τακτικού και άμεσου καθαρισμού των 
χώρων όπου λειτουργούν δημοτικά υδραγωγεία, σφα¬ 


γεία, αφοδευτήρια, λαϊκές αγορές κ.λπ., ενεργεί απολυ¬ 
μάνσεις σε οποιουσδήποτε χώρους υπάρχει τέτοια 
υποχρέωση από το Δήμο. 

Απομακρύνει και ενταφιάζει τα πτώματα των θανατω¬ 
μένων κατοικίδιων ζώων που εντοπίζονται μέσα σε όλη 
την κατοικημένη περιοχή λαμβάνοντας όλα τα απαραί¬ 
τητα προστατευτικά μέτρα. Βοηθάει στην εφαρμογή 
κάθε δυνατού μέτρου προστασίας του περιβάλλοντος. 

Για τον καθημερινό αυτού προγραμματισμό και έλεγ¬ 
χο των εργασιών της υπηρεσίας γενικά, καθημερινά 
συντάσσει Δελτίο - Ημερολόγιο στο οποίο καταχωρείται 
το προσωπικό κατά Υπηρεσία, είδος εργασίας και το 
αποτέλεσμα των εργασιών. 

Για κάθε πρόβλημα που ανακύπτει ή αντιμετωπίζει 
αναφέρει εγγράφως στη Διοίκηση. 

3. Εναπόθεση απορριμμάτων - Χωματερή. 

Φροντίζει να γίνεται σωστή εναπόθεση των απορριμ- 

μάων στο προσδιοριζόμενο και διαθετημένο για το 
σκοπό αυτό χώρο της χωματερής με τρόπο ώστε να 
γίνεται απόλυτη εκμετάλλευση αυτού. 

Εντείνει τα μέτρα ασφαλείας της περιοχής κατά τους 
θερινούς μήνες με δημιουργία αντιπυρικής ζώνης για 
λόγους ασφάλειας της περιοχής από πυρκαγιές σε 
περιπτώσεις ανταναφλέξεων των σκουπιδιών. Λαμβάνει 
κάθε άλλο πρόσφορο μέτρο σύμφωνα με τους υγειονο¬ 
μικούς κανονισμούς. 

Αναφέρει εγκαίρως στη Διοίκηση τυχόν προβλήματα 
του χώρου εναπόθεσης των απορριμμάτων. 

4. Άσκηση ελέγχου 

Ελέγχει και λαμβάνει όλα τα αναγκαία μέτρα για τη 
σωστή χρήση των κοινόχρηστων χώρων πεζοδρομίων 
κ.λπ. Αναφέρει αμέσως κάθε πράξη που αποσκοπεί 
στην καταπάτηση κοινοχρήστων, δημοτικών ακινήτων, 
για την άμεση λήψη των ενδεδειγμένων μέτρων. 

Επισημαίνει και αναφέρει κάθε βλάβη στο οδικό 
δίκτυο εντός και εκτός των συνοικισμών του Δήμου 
καθώς και για τα δίκτυα ύδρευσης, αποχέτευσης κ.λπ. 
και εισηγείται τη λήψη καταλλήλων μέτρων. Ελέγχει και 
αναφέρει την κατάσταση των πινακίδων οδοσήμανσης, 
ονοματοθεσίας οδών και αρίθμησης κατοικιών. 

Παρακολουθεί τη λειτουργία του δημοτικού δικτύου 
φωτισμού. Φροντίζει με τον υπάλληλο Ηλεκτρολόγο για 
την επισήμανση και αποκατάσταση κάθε βλάβης του 
δικτύου φωτισμού των οδών και πλατειών, δημοτικών 
καταστημάτων, αντικατάσταση λαμπτήρων κ.λ.π. 

Μη υπαρχουσών άλλων συγκροτημένων εξωτερικών 
υπηρεσιών, εποπτεύει και ελέγχει τη λειτουργία των 
σφαγείων, των νεκροταφείων, των κήπων, της ύδρευ¬ 
σης και αποχέτευσης, δεδομένου ότι για όλες τις υπη¬ 
ρεσίες αυτές υφίστανται κανονισμοί λειτουργίας δεν 
απαιτείται ιδιαίτερη αναφορά των επι μέρους καθηκό¬ 
ντων. 

Τέλος, επειδή στην εποπτεία του γραφείου αυτού 
είναι ανατεθειμένοι ευαίσθητοι τομείς που έχουν σχέση 
με την καλή εμφάνιση του Δήμου μας και την ποιότητα 
ζωής των πολιτών και άπτεται θεμάτων προστασίας της 
δημόσιας υγείας η δραστηριοποίηση της διαρκούς 
εγρήγορσης αυτού θα πρέπει να είναι εξαιρετικά τετα¬ 
μένη και η ανάπτυξη κάθε πρωτοβουλίας αναπτυγμένη 
σε μεγάλο βαθμό. 

Άρθρο 6ο 

Τα τυπικά προσόντα των υπαλλήλων για την κατάλη¬ 
ψη θέσεων του παρόντος οργανισμού είναι αυτά που 

προβλέπονται από τις διατάξεις του Ν. 1188/81, 
1586/86 και 2130/93 ως και των Π.ΔΛων 37α/1987 και 
22/1990. Ο δε τρόπος πρόσληψης όπως καθορίζεται 
από τις εκάστοτε ισχύουσες διατάξεις. 

Άρθρο 7 

Από τις διατάξεις της παρούσης απόφασης προκαλεί- 
ται δαπάνη σε βάρος του προϋπολογισμού του Δήμου 
Ρούβα έτους 1996 ύψους περίπου 26.100.000 δρχ., για 
την πληρωμή των αποδοχών του προσωπικού και 
30.000.000 δρχ. περίπου για καθένα από τα επόμενα 
έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από της δημοσίευσής της. 

Ηράκλειο, 18 Ιουλίου 1996 

Με εντολή Γεν. Γραμματέα 
Ο Αναπλ Περιφερειακού Διευθυντή 
ΝΙΚΟΛ. ΜΑΡΑΖΑΚΗΣ 

-φ- 

Αριθ. 1498 (2) 

Κατάργηση καταφυγίου θηραμάτων Κοινότητας 
Αγριανής Ν. Σερρών. 

Η ΔΙΕΥΘΥΝΤΡΙΑ ΠΕΡΙΦΕΡΕΙΑΚΗΣ 

ΔΙΟΙΚΗΣΗΣ Ν. ΣΕΡΡΩΝ 

Έχοντας υπόψη: 

1. Τις διατάξεις των άρθρων 253 και 254 παρ. 1, 2, 3, 
4 του Ν.Δ. 86/69 καθώς έχουν αντικατασταθεί με τα 
άρθρα 3 και 4 παρ. 5, 6, 7, 8 του Ν. 177/1975 “περί αντι- 
καταστάσεως και συμπληρώσεως διατάξεων τινών του 
Νομοθετικού Διατάγματος 86/1969 περί Δασικού 
Κώδικα”. 

2. Τις διατάξεις της αριθμ. 414985/29.11.1985 (ΦΕΚ 
757/Β/18.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού 
Γεωργίας “Μέτρα διαχείρισης της άγριας Πτηνοπανίδας”. 

3. Τις διατάξεις του Π.Δ. 94/1993 (ΦΕΚ 40/Α/22.3.1993) 
“περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα δια- 
νομαρχιακού επιπέδου του Υπουργείου Γεωργίας». 

4. Τις διατάξεις του Ν. 2218/1994 (ΦΕΚ 90/Α/13.6.1994) 
«Ίδρυση Νομαρχιακής αυτοδιοίκησης, τροποποίηση δια¬ 
τάξεων για την Πρωτοβάθμια αυτοδιοίκηση και την περι¬ 
φέρεια και άλλες διατάξεις». 

5. Τις διατάξεις του Ν. 2240/1994 (ΦΕΚ 153/Α/16.9.1994 
“συμπλήρωση διατάξεων για τη Νομαρχιακή Αυτοδιοίκη¬ 
ση και άλλες διατάξεις”. 

6. Το άρθρο 29Α του 1558/85 “Κυβέρνηση και Κυβερ¬ 
νητικά Όργανα” που προστέθηκε με το άρθρο 27 του 
Ν. 2081/92 (ΦΕΚ Α 154/10.9.92). 

7. Την αριθμ. 161568/1290/2.4.85 απόφαση του 
Υπουργού Γεωργίας με την οποία ιδρύθηκε μόνιμο 
καταφύγιο θηραμάτων στην περιοχή κοινότητας Αγρια- 
νής Νομού Σερρών. 

8. Την 2648/25.6.96 εισήγηση του Δασαρχείου 
Σερρών σε συνδιασμό με τη σκοπιμότητα κατάργησης 
του ανωτέρω μόνιμου Καταφυγίου θηραμάτων. 

9. Την αριθμ. 939/3.5.95 απόφαση Γεν. Γραμματέα 
Περιφέρειας Κεντρικής Μακεδονίας “περί ορισμού 
Αναπληρωτή του Περιφερειακού Δ/ντή”, αποφασίζου- 
με: 

Καταργούμε το μόνιμο καταφύγιο θηραμάτων περιο¬ 
χής Κοινότητος Αγριανής που ιδρύθηκε με την 


161568/1290/2.4.85 απόφαση του Υπουργείου Γεωργίας 
γιατί δεν πληροί τις προϋποθέσεις για την κάλυψη των 
βασικών αναγκών του θηράματος σε ότι αφορά την ησυ¬ 
χία, τροφή και νερό, στις θέσεις Αλωνότοπος, Ρέμμα 
Μπερτοϋπ, Μαυροπουλιάνα, Φλόγα, Δίπλα, Αγ. Κων/νος, 
Σκλαβοπουλιάνα Κατσικάκι, περιοχής βόρεια της Κοινό¬ 
τητας Αγριανής του Νομού Σερρών. 

Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από το κυνηγετικό έτος 
1996-1997. 

Σέρρες, 25 Ιουλίου 1996 

Με εντολή Γενικού Γραμματέα 
Περιφέρειας Κεντρικής Μακεδονίας 
Η Διευθύντρια Εσωτερικού 
ΝΙΚΗ ΑΝΤΩΝΙΑΔΟΥ 
-♦- 

Αριθ. 1677 (3) 

Κατάργηση καταφυγίου θηραμάτων Κοινοτήτων 
Μεσσορράχης, Σφελινού κ.λπ. Ν. Σερρών. 

Η ΔΙΕΥΘΥΝΤΡΙΑ ΠΕΡΙΦΕΡΕΙΑΚΗΣ 
ΔΙΟΙΚΗΣΗΣ Ν. ΣΕΡΡΩΝ 

Έχοντας υπόψη: 

1. Τις διατάξεις των άρθρων 253 και 254 παρ. 1, 2, 3, 
4 του Ν.Δ. 86/69 καθώς έχουν αντικατασταθεί με τα 
άρθρα 3 και 4 παρ. 5, 6, 7, 8 του Ν. 177/1975 “περί αντι- 
καταστάσεως και συμπληρώσεως διατάξεων τινών του 
Νομοθετικού Διατάγματος 86/1969 περί Δασικού 
Κώδικα”. 

2. Τις διατάξεις της αριθμ. 414985/29.11.1985 (ΦΕΚ 
757/Β/18.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού 
Γεωργίας “Μέτρα διαχείρισης της άγριας 
Πτηνοπανίδας”. 

3. Τις διατάξεις του Π.Δ. 94/1993 (ΦΕΚ 40/Α/22.3.1993) 
“περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα δια- 
νομαρχιακού επιπέδου του Υπουργείου Γεωργίας». 

4. Τις διατάξεις του Ν. 2218/1994 (ΦΕΚ 90/Α/13.6.1994) 
«Ίδρυση Νομαρχιακής αυτοδιοίκησης, τροποποίηση δια¬ 
τάξεων για την Πρωτοβάθμια αυτοδιοίκηση και την περι¬ 
φέρεια και άλλες διατάξεις". 

5. Τις διατάξεις του Ν. 2240/1994 (ΦΕΚ 153/Α/- 
16.9.1994 "συμπλήρωση διατάξεων για τη Νομαρχιακή 
Αυτοδιοίκηση και άλλες διατάξεις”. 

6. Το άρθρο 29Ατου 1558/85 “Κυβέρνηση και Κυβερ¬ 
νητικά Όργανα” που προστέθηκε με το άρθρο 27 του 
Ν. 2081/92 (ΦΕΚ Α 154/10.9.92). 

7. Την αριθμ. 170923/14.10.1983 απόφαση του 
Υπουργού Γεωργίας με την οποία ιδρύθηκε μόνιμο 
καταφύγιο θηραμάτων στην περιοχή Κοινοτήτων 
Μεσσορράχης, Σφελινού, Μανδηλίου, Λευκοθέας Ν. 
Σερρών. 

8. Την αριθμ. 2649/25.6.96 εισήγηση του Δασαρχείου 
Σερρών σε συνδιασμό με τη σκοπιμότητα κατάργησης 
του ανωτέρω μόνιμου Καταφυγίου θηραμάτων. 

9. Την αριθμ. 939/3.5.96 απόφαση Γεν. Γραμματέα 
Περιφέρειας Κεντρ. Μακεδονίας “περί ορισμού 
Αναπληρωτή του Περιφερειακού Δ/ντή”, αποφασίζου¬ 
με: 

Καταργούμε το μόνιμο καταφύγιο θηραμάτων περιο¬ 
χής Κοινοτήτων Μεσσορράχης, Σφελινού, Μανδηλίου 
Λευκοθέας που ιδρύθηκε με την 170923/14.10.1983 
απόφαση του Υπουργείου Γεωργίας γιατί δεν πληροί 
τις προϋποθέσεις για την κάλυψη των βασικών αναγκών 
του θηράματος σε ότι αφορά την ησυχία, τροφή και 
νερό στις θέσεις Λαπάτκα Μανδηλιώτικη Γέφυρα, 
Ράστανικ Μπαίρα, Χαβούζα, Κλίτσα, Καμπούρι, Μπαίρι, 
Αγιασμα, Κουσλούκια της περιοχής Κοινοτήτων 
Μεσσορράχης, Σφελινού, Μανδηλίου, Λευκοθέας 
Νομού Σερρών. 


Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από το κυνηγετικό έτος 
1996-1997. 

Σέρρες, 25 Ιουλίου 1996 

Με εντολή Γενικού Γραμματέα 
ΠεριφέρειαςΚεντρικής Μακεδονίας 
Η Διευθύντρια Εσωτερικού 
ΝΙΚΗ ΑΝΤΩΝΙΑΔΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 · ΤΕΙ-ΕΧ 223211 ΥΡΕΤ (3Η * ΡΑΧ 52 34 312 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

ΚορΙνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΡΦΗΜΡΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανάβσέλιδο ή μέρος αυτου 

11 ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α' (Νόμοι. Π.Δ., Συμβάσεις κτλ.) 

Β’ (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ* (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 · 

50.000 » 

25.000 » 

10.000 » 

5.000 - 

10.000 » 

3.000 » 

150.000 » 

10.000 » 

1.500 δρχ. 

2.500 · 

500 · 

2.500 » 

1.250 » 

500 » 

250 · 

500 · 

150 » 

7.500 · 

500 · 

ΠΑ ΟΛΑ'ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 · 

6.000 · 

·* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού , μπορούν να στέλνουν το ποσό του ΤΑΠΕΤ μαζί με το ποσό της συνδρομής, 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά άπό 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











